ไม่นานมานี้ผมมีอาการปวดเอว เหมือนกระดูกสันหลังเคลื่อนไปมาทั้งตัว คอตึง บางทีเหมือนเลือดขึ้นสมอง ไหล่ไม่เท่ากันเหมือนกล้ามตึง จะนอนก็นอนลำบาก อยากรุ้ว่าเกิดจากสาเหตุอะไรครับ
สวัสดีค่ะ ส่วนอาการปวดเอว หลัง คอ เป็นอาการที่มักมาพร้อมๆกัน เนื่องจากอวัยวะเหล่านี้มีส่วนของกระดูก กล้ามเนื้อ เอ็น และปลายประสาทเชื่อมต่อกัน บางคนอาจมีอาการปวดไปถึงไหล่ และแขนได้สาเหตุที่พบบ่อยได้แก่ ท่าทางการใช้ชีวิตประจำวันที่ไม่เหมาะสม เช่น การยกของหนัก ทำให้เกิดเอ็นและกล้ามเนื้อบริเวณนั้นตึงหรือมีกล้ามเนื้ออักเสบได้, ข้ออักเสบ, นรองกระดูกเสื่อม, เนื้องอก เป็นต้นหากอาการเหล่านี้เกิดจากเอ็นและกล้ามเนื้อบริเวณนั้นตึงหรืออักเสบ แนะนำให้หลีกเลี่ยงการยกของหนัก, ออกกำลังยืดเหยียดบริเวณเอวและหลัง, หากมีอาการปวดมาก สามารถใช้น้ำอุ่นประคบหรือรับประทานยาแก้ปวดพวกพาราเซตามอลหรือแก้ปวดต้านการอักเสบ (NSAIDs)แต่หากอาการไม่ดีขึ้นแนะนำให้พบแพทย์เพื่อตรวจวินิจฉัยและให้การรักษาที่เหมาะสมนะคะ